**ТЕХНИЧЕСКА СПЕЦИФИКАЦИЯ**

**ЗА изпълнение на ИНЖЕНЕРИНГ на обект:**

**инженеринг – проектиране и строителство на обект „Аварийно-възстановителни работи по почистване и укрепване на речно корито по поречието на приток на р. Стара река в регулационните граници на село Голема Раковица, община Елин Пелин“**

Обекта на настоящата поръчка касае изпълнение на дейности на територията на село Община Елин Пелин.

Предмет на настоящата поръчка е избор на изпълнител за изпълнение на инженеринг – проектиране и строителство на обект „Аварийно-възстановителни работи по почистване и укрепване на речно корито по поречието на приток на р. Стара река в регулационните граници на село Голема Раковица, община Елин Пелин“

**Описание на обекта на поръчката:**

Предмет на настоящото задание представлява проектиране, авторски надзор и строително - ремонтни работи на речно корито на р. Стара река в регулационните граници на село Голема Раковица, община Елин Пелин с цел осигуряване на безопасното провеждане на водния поток и по – добра защита наводненията. Състоянието на речното корито е компрометирано и на места затлачено от дървесна и храстова растителност, земни и скални маси, както и от отпадъци. Необходимо е изграждането на съоръжения, които да укрепват брега и намиращите се в непосредствена близост съоръжения и улици.

Участъкът предвиден за почистване, профилиране и преоткосиране на речно корито на приток на р. Стара река е 1 700м. в регулационните граници на село Голема Раковица, община Елин Пелин.

Обектът на обществената поръчка включва изпълнението на следните дейности, които са свързани с изпълнението на поръчката и представляват условие, следствие или допълнение към него:

**ПРОЕКТИРАНЕ**

1. Необходимия обем на проектиране:

**-** Част Геодезия;

- Част Хидрология и хидравлика

- Част Конструктивна

- Част ПБ

- Част ПБЗ

- Други части, съгласно действащото към момента законодателство.

**При проектирането да се спазват следните нормативни актове:**

* Наредба № 4/21.05.2001г за обхвата и съдържанието на инвестиционните проекти
* Наредба №1з-1971/29.10.2009г. за строително технически правила и норми за осигуряване на безопасност при пожар.
* Наредба №2 от 22.03.2004 г. за минимални изисквания за здравословни и безопасни условия на труд при извършване на строителни и монтажни работи
* ЗУТ
* ЗУО

Обяснителните записки следва да изясняват и обосновават приетите технически решения, да цитират нормативните документи, използвани при проектирането и строителството, инструкциите за изпълнение, изпитания и експлоатация

**АВТОРСКИ НАДЗОР**

Изпълнителят се задължава да упражнява авторски надзор в следните случаи:

* Във всички случаи, когато присъствието на проектант на обекта е наложително;
* За участие в приемателна комисия на извършените строително - монтажни работи.

При невъзможност на Изпълнителя да осигури на обекта проектанта изработил частта от проекта, за която е необходим авторски надзор, Изпълнителят се задължава да оторизира и осигури друг свой специалист, който да се яви на строителната площадка и извърши необходимия авторския надзор.

**СТРОИТЕЛНО – РЕМОНТНИ РАБОТИ**

Строително монтажните работи да бъдат изпълнени в съответствие с дейностите заложени в проекта и съобразно действащата нормативна уредба свързана с обекта, в това число:

- Закона за устройство на територията и наредбите към него

- НАРЕДБА № Iз-1971 от 29 октомври 2009 г. за строително-технически правила и норми за осигуряване на безопасност при пожар В сила от 05.06.2010 г. Издадена от министъра на вътрешните работи и министъра на регионалното развитие и благоустройството, Обн. ДВ. бр.96 от 4 Декември 2009г., попр. ДВ. бр.17 от 2 Март 2010г., изм. ДВ. бр.101 от 28 Декември 2010г., изм. и доп. ДВ. бр.75 от 27 Август 2013г., изм. и доп. ДВ. бр.69 от 19 Август 2014г., изм. и доп. ДВ. бр.89 от 28 Октомври 2014г., изм. ДВ. бр.8 от 30 Януари 2015г., изм. и доп. ДВ. бр.2 от 8 Януари 2016г., изм. и доп. ДВ. бр.1 от 3 Януари 2017г.

- НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи в сила от 06.11.2004 г.Издадена от Министерството на труда и социалната политика и Министерството на регионалното развитие и благоустройството, Обн. ДВ. бр.37 от 4 Май 2004г., попр. ДВ. бр.98 от 5 Ноември 2004г., изм. ДВ. бр.102 от 19 Декември 2006г., изм. и доп. ДВ. бр.90 от 15 Ноември 2016г

- Всички други норми и разпоредби отнасящи изпълнението, норми за безопасност и охрана на труда;

- И други закони, норми и разпоредби;

- Проектът да се съобрази със специфичните изисквания и да се вземат предвид особеностите за местоположение и климат.

**Проекта се изготвя в 3 броя оригинал /на хартиен/ и 1 бр. на електронен носител/.**